Tamacahut d yiwet n tewsit n tsekla timawit teṭṭef amkan yufraren di tmetti terza akk ayen ǧǧan lejdud d cfawat. Tamacahut d nettat s wacu i d-yekker uɣref amaziɣ, d aɣerbaz s wacu yerfed timsirin timezwura n tudert-is. Azal i sɛant tmucuha, rrant lwelha-nneɣ ɣer unadi ussnan, anda ar d-nawi awal ɣef tmucuha i mazal ddrent deg snat n temnaḍin n Tmazɣa, tamnaḍt n At Ḥewwa d temnaḍt n Ḥiẓer. D amahil anda ara d-negmer timucuha i s-yeggran deg cfawat n yimɣaren d temɣarin, s wacu ara neg i tazrewt-nneɣ tasleḍt, seg tama n tegnatin n tmenna, talɣa d ugbur. D anadi ussnan ara aɣ-yawin ɣer wannar, ad nẓer acu i d-yeggran d ansayen, d wacu i tezmer ad texdem tmacahut deg twacult, ladɣa deg wayen yerzan aseḥbiber ɣef wansayen, tutlayt, idles d tgemmi deg tmetti tamaziɣt.